钦定古今图书集成/明伦汇编/氏族典/第146卷 > 孙楚
## 钦定古今图书集成/明伦汇编/氏族典/第146卷 > 孙楚

按《晋书孙楚传》：“楚字子荆，太原中都人也。祖资，魏骠
骑将军。父宏，南阳太守。楚才藻卓绝，爽迈不群，多所
陵傲，缺乡曲之誉。年四十馀，始参镇东军事。后迁佐著作郎，复参石苞骠骑军事。楚既负其材气，颇侮易
于苞，因此嫌隙遂构。苞奏楚与吴人孙世山共讪毁
时政，又与乡人郭奕忿争。武帝虽不显明其罪，然以”
少贱受责，遂湮废积年。征西将军、扶风王骏与楚旧
好，起为参军，转梁令，迁卫将军司马。惠帝初，为冯翊
太守，太康三年卒。三子：众、洵。纂。众及洵俱未仕而早
终，惟纂子统、绰并知名。